b'\n_START_ARTICLE_\nOtsingumootor\n_START_SECTION_\nTuruosa\n_START_PARAGRAPH_\nGoogle\'i otsingumootori \xc3\xbclemaailmne populaarsus j\xc3\xb5udis tippu aprillis 2010, kui saadi k\xc3\xa4tte 86,3% turuosa. Otsingumootorid nagu Yahoo!, Bing jt on populaarsemad Ameerikas kui Euroopas._NEWLINE_Hitwise\'i kohaselt oli oktoobris 2011 Ameerikas Google\'i turuosa 65,38%, Bingil ja Yahool 28,62% ja \xc3\xbclej\xc3\xa4\xc3\xa4nud 66 otsingumootorit j\xc3\xa4id 6% sisse. Kuigi juulis m\xc3\xb5\xc3\xb5detud otsingute \xc3\xb5nnestumism\xc3\xa4\xc3\xa4ras, kus kasutaja oli veebilehte k\xc3\xbclastanud, oli Yahool ja Bingil \xc3\xbcle 80% tulemustest, kui Google\'i m\xc3\xa4\xc3\xa4r oli alla 68%.Hiina Rahvavabariigis oli 2009. aasta juulis 61,6% turust Baidu k\xc3\xa4es.\n_START_SECTION_\nOtsingumootorite kallutatus\n_START_PARAGRAPH_\nKuigi otsingumootorid on programmeeritud reastama veebilehti populaarsuse ja asjakohasuse j\xc3\xa4rgi, on kogemustel p\xc3\xb5hinevast uurimist\xc3\xb6\xc3\xb6st n\xc3\xa4ha, et neis leidub poliitilisi, majanduslikke ja sotsiaalseid eelarvamusi. Nende eelarvamuste p\xc3\xb5hjuseks v\xc3\xb5ivad olla majanduslikud, \xc3\xa4rilised (nt firmad, mis reklaamivad end otsingumootorite abil v\xc3\xb5ivad muutuda populaarsemaks loomulikes otsingutulemustes) ja poliitilised (nt otsingu tulemuste kustutamine, et olla vastavuses kohalike seadustega) protsessid. \xc3\x9cheks n\xc3\xa4iteks, kus otsingutulemusi \xc3\xbcritatakse m\xc3\xb5jutada poliitilistel, sotsiaalsetel v\xc3\xb5i \xc3\xa4rilistel p\xc3\xb5hjustel, on "Google Bombing".\n_START_SECTION_\nVeebi\xc3\xa4mblik\n_START_PARAGRAPH_\nVeebi\xc3\xa4mblik on robotprogramm, mis otsib veebis kindla ja korrap\xc3\xa4rase meetodiga uusi veebidokumente ja lisab leitud tulemused erinevatesse andmebaasidesse. Nimetuse on programm saanud selle j\xc3\xa4rgi, et see ronib veebis ringi, nii nagu \xc3\xa4mblik oma v\xc3\xb5rgul. Paljud otsingumootorite saidid kasutavad veebi\xc3\xa4mblikke, et tagada uusima info n\xc3\xa4itamine otsingutulemustes._NEWLINE_Kiirete otsingutulemuste saamiseks kasutatakse veebi\xc3\xa4mblikke, mis teevad k\xc3\xbclastatud lehtedest koopia, mida saab hiljem t\xc3\xb6\xc3\xb6delda. _NEWLINE_\xc3\x84mblikke v\xc3\xb5ib kasutada veebilehtedel automaatseteks hooldust\xc3\xb6\xc3\xb6deks nagu linkide kontrollimine v\xc3\xb5i HTML-koodi kinnitamine._NEWLINE_Lisaks v\xc3\xb5ib neid kasutada ka veebilehtedelt kindla info leidmiseks, n\xc3\xa4iteks kogutakse e-posti aadresse sp\xc3\xa4mmi saatmise eesm\xc3\xa4rgil.'